text: Ny speedwaystjerne fra Vojens
  29 september 2012 kl. 13.36
  Mark Frimodt Pedersen er 17 år gammel, topkører i Vojens Speedwayklub og han har kørt på de motoriserede cykler uden bremser siden han var 9.
  Det unge speedway-talent er ikke den første i familien med benzin i blodet. 
  Bedstefaren var holdleder for speedway-landsholdet i de gyldne Ole Olsen-dage, og faren Henrik har også selv kørt speedway. 
  Som Marks manager og mekaniker har han selv bygget sønnens speedway-cykler.
  Selvom speedwaycyklen har 30 hestekræfter og fræser rundt på banen med godt 65 kilometer i timen - så er cyklen med sine 80cc en relativt lille cykel. 
  For når Mark inden længe bliver 18, er det tid til at skifte både liga og motorklasse. Så bliver cyklen på 500cc og løbene skal foregå på de 
  store baner. Et spring som hans tidligere træner gennem flere år, Erik Gundersen, sagtens mener han er klar til.
  